A infección se gosa producir per contacto, a traviés de nafras y chiquetas feridas en a piel que conducen a la suya forma cutania, a traviés d'a inchesta d'alimentos contaminaus con as endosporas y a traviés d'a inhalación d'ixas estructuras de resistencia, que alavetz cherminan en o sistema respiratorio, dando la infección respiratoria que gosa estar a més grave y sistemica. As dos zagueras formas d'infección son as prencipals en os animals herbivoros, pus per a suya forma d'alimentación a sobén pasan buens ratos amorraus en tierra.